CELEX: 32014D0793
Language: hu
Date: 2014-11-07 00:00:00
Title: 2014/793/EU: A Tanács határozata ( 2014. november 7. ) az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélémy Közösségre való alkalmazásáról szóló megállapodásnak az Európai Unió nevében történő megkötéséről

15.11.2014   
            
            
               HU
            
            
               Az Európai Unió Hivatalos Lapja
            
            
               L 330/10
            
         A TANÁCS HATÁROZATA
   (2014. november 7.)
   az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélémy Közösségre való alkalmazásáról szóló megállapodásnak az Európai Unió nevében történő megkötéséről
   
      (2014/793/EU)
   
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 113. és 115. cikkére, összefüggésben 218. cikkének (6) bekezdésének b) pontjával és (8) bekezdésének második albekezdésével,
   tekintettel az Európai Bizottság javaslatára,
   tekintettel az Európai Parlament véleményére,
   mivel:
   
               (1)
            
            
               A 2013/671/EU tanácsi határozatnak (1) megfelelően, az Európai Unió és a Francia Köztársaság – egy későbbi időpontban történő megkötésére is figyelemmel – 2014. február 17-én aláírta a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélémy Közösségre való alkalmazásáról szóló megállapodást (a továbbiakban: a megállapodás).
            
         
               (2)
            
            
               A megállapodás a 2011/16/EU tanácsi irányelvben (2) és a 2003/48/EK tanácsi irányelvben (3) lefektetett, a határokon átnyúló adócsalás, illetve adókijátszás elleni küzdelmet szolgáló mechanizmusok alkalmazását biztosítaná Saint-Barthélemyn, a terület jogállásának változása ellenére.
            
         
               (3)
            
            
               A megállapodást meg kell kötni,
            
         ELFOGADTA EZT A HATÁROZATOT:
   1. cikk
   Az Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélémy Közösségre való alkalmazásáról szóló megállapodásaz Unió nevében jóváhagyásra került.
   A megállapodás szövegét csatolták e határozathoz.
   2. cikk
   A megállapodás 7. cikkében előírt értesítést az Unió nevében a Tanács elnöke teszi meg (4).
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2014. november 7-én.
      
         
            a Tanács részéről
         
         
            az elnök
         
         P. C. PADOAN
      
   
   
      (1)  A Tanács határozata (2013. november 15.) az Európai Unió és a Francia Köztársaság közötti, a megtakarítási adóról és az adózás területén történő közigazgatási együttműködésről szóló uniós jogszabályok Saint-Barthélemy Közösségre való alkalmazásáról szóló megállapodásnak az Európai Unió nevében történő aláírásáról (HL L 313., 2013.11.22., 1. o.).
   
      (2)  A Bizottság 16/2011/EU rendelete (2011. január 10.) az élelmiszer- és takarmánybiztonsági riasztási rendszerre vonatkozó végrehajtási intézkedések megállapításáról (HL L 64., 2011.3.11., 1. o.).
   
      (3)  A Bizottság 48/2003/EK rendelete (2003. január 10.) az egyazon kereskedelmi csomagban kiszerelt különböző friss gyümölcs- és zöldségfélék keverékeire vonatkozó szabályok megállapításáról (HL L 157., 2003.6.26., 38. o.).
   
      (4)  A Tanács Főtitkársága gondoskodik arról, hogy a megállapodás hatálybalépési napja közzétételre kerüljön az Európai Unió Hivatalos Lapjában.